- Darren Cahill, mesaj de doar două cuvinte
- Ce a transmis fostul antrenor al Simonei Halep
Darren Cahill a transmis un mesaj de doar două cuvinte, după ce Simona Halep a primit nouă luni de suspendare. Fostul antrenor al româncei a reacţionat imediat după ce a fost publicată decizia din partea TAS.
Simona Halep a primit o veste uriaşă din partea TAS. Româncei i-a fost redusă suspendarea, de la patru ani, la nouă luni, şi va putea reveni pe terenul de tenis.
Darren Cahill, mesaj de două cuvinte după ce Simona Halep a primit nouă luni de suspendare
"Bună dimineaţa!", a transmis Darren Cahill, pe reţelele de socializare. Fostul antrenor al Simonei Halep a fost şi hastag-ul #simo în postarea sa, semn clar că face referire la procesul de dopaj câştigat de aceasta.
Simona Halep a fost audiată în perioada 7-9 februarie la TAS, şi la mai puţin de o lună, Tribunalul de la Lausanne şi-a prezentat decizia în cazul româncei.
Aceasta nu a mai bifat un meci oficial din primul tur de la US Open 2022, atunci când era învinsă de Daria Snigur.
Ulterior, românca a fost suspendată de pe 7 octombrie, şi după ce a fost suspendată pentru nouă luni, pedeapsa acesteia i-a expirat pe 6 iulie 2023. Astfel, "Simo" poate reveni pe teren de tenis, următorul turneu la care va putea lua startul fiind cel de la Miami, în cazul în care va primi un wildcard.
Sunt şanse mai mari ca Simona Halep să evolueze în turneul de la Stuttgart, programat în perioada 15-21 aprilie. De asemenea, ar putea lua startul şi la Charlestone, în prima săptămână a lunii aprilie, dacă de asemenea va primi wildcard.
Simona Halep a oferit prima reacție după verdictul de la TAS
Simona Halep a oferit prima reacție după verdictul de la TAS. Jucătoarea noastră a vorbit despre viitor, după vestea imensă venită din Elveția.
Abia aștept să mă întorc în circuit", a fost prima reacție a Simonei Halep, potrivit euronews.ro.